عزيزي Mohammedhu
ان شاء الله توصل بالف سلامة
والتوفيق لك وللجميع في كل خطوة اتجاه المستقبل
الاخوه ماقصرو بتوضيح الامور انه شلون توصل ومنين ..
تجيب وياك مستمسكاتك الرباعيه ( هوية الاحوال وشهادة الجنسية - اصلية ) و ( بطاقة السكن و التموينية مو مشكله مستنسخ ملون لكن ضرورية )
واوراقك الباقية الي تخص قضيتك وقصة تهديدك واي شيء يدعم او يقوي الملف مالتك ,
تروح الى هذا العنوان في انقرة :
UNHCR-Turkey : Sancak Mahallesi - 12. Cadde - 212. Sokak - No3
بعد ماتوصل وترتاح فد يوم على الاقل في انقرة من توصل لهذا العنوان راح تشوف اكو ناس واكفين واكو سكيورتي ينضمون بالعالم وطبعا انت هناك فد ساعة بـ7 الصبح علمود السره وتروح تكول لهذا ابو الامن اني ( جديد ) هو يفتهمك وراح بعدين يخليك تقدم الجواز مالتك من يوكفك بالسره وتنتظر فد كم ساعة لحد ما يصيحون رقمك وراح ينطوك ورقة بيها عدة محافظات لازم تختار وحده منهم والله واعلم هسه شنو هي هذه المحافظات الي ديقدموها وراها ينطوك ورقتين ! وحده بيها موعد مقابلة اولى وما عليك بالتاريخ ولا تنصدم الي راح تشوفه لان ان شاء الله يتصلون بيك قبل هذا الموعد المحدد ,
(( لا تشتري خط - سم كارت من الحدود لكن من توصل الى انقره اشتري خط تُرك سيل من اي مركز اتصالات تابع اله وكوللهم سجلوا الخط بـ قيد على الموبايل هذا وانطيهم الجواز علمود يسجلون القيد ويظل يشتغل ما يطفى وره شهر او اثنين ))
و الورقة الثانية ! هي مو الك هذه للأمنيات مال المحافظه الي اختاريتها علمود يسجلوك يمهم وتظل كاعد يمهم وينطوك اقامة على هذا الاساس .
*فضت راحت *
من توصل وتكمل هذه الخطوة الاولى بعد التوفيق من الله بيك خير وتدلل اكتب موضوع او استفسارك واحنه حاضرين .
تحياتـــي
تقبل مروري